**zâmbetul tău**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îmi lipsește zâmbetul tău

care îmi lua toate apăsările

mai ales acum

când frunzele migrează

și zilele devin tot mai gri

când focul trosnește în sobă

și eu singur privesc cum dârele de lumină

par a scoroji pereții

când străzile s-au golit de pași

și tăcerea parcă mușcă din mine

împrăștiindu-mi gândurile

îmi lipsește zâmbetul tău

acum când se lasă noaptea

și totul devine iluzie

când țigara mă frige-ntre degete

și eu trag adânc ultimul fum din chiștoc

lăsând scrumul să cadă aiurea

de ce nu vii măcar în visul meu

unde-a rămas atâta loc?